Einar Haflan

Einar Haflan (født 1926 i Drammen kommune, død 23. mars 1987, Drammen) var en markedskonsulent, politiker og ordfører i Drammen kommune. Haflan drev i tillegg sitt eget markedsføringsbyrå.

Politisk karriere 
Haflan kom inn som medlem av Drammen bystyre, Høyre i 1976 og i Buskerud Høyre, og som formann i partiets avdelinger i Drammen. Det førte ham naturlig også over i bystyret og som ordførerkandidat ved valget i 1979. Han ble da den selvskrevne ordførerkandidat for alle de ikke-sosialistiske partier. I tillegg var han formann i Buskerud interkommunale renovasjons- og gjenvinningsverk fra 1984 til 1987, formann i restaureringskomitéen for det gamle rådhuset og i jubileumskomitéen for byjubileet 1986. Einar var også kaptein og områdesjef for Heimevernet i Drammen.

Ordfører i Drammen 
Haflan var Drammens ordfører fra 1980 til sin død 23. mars 1987.

Drammens Walk of fame 
Drammens «walk of fame» i gågata, ble åpnet av daværende ordfører Einar Haflan, som også var den første som satt sine fotavtrykk i gata. Ideen om den lokale «walk of fame» gata dukket opp da et gateutvalg hvor blant andre Lyche og Glasmagasinet var deltakere ble opprettet. Alle ordførerne i byen skulle være med, landskjente drammensere kunne også få fotavtrykk og signatur i gata samt internasjonale stjerner. Etter at rundt ti personer havnet på plass i gata døde entusiasmen rundt prosjektet og det hele forfalt og ble ødelagdt med tiden.

Referanser 

 
 

Personer fra Drammen kommune
Ordførere i Drammen